edisnord/MILQA-question-generation huggingface dataset:
qgen: title: Hasfelmetsző Jack context: A nyomozást kezdetben Edmund Reid nyomozó, a whitechapeli rendőrség Bűnügyi Vizsgálati Osztályának (CID) igazgatója vezette. Mary Ann Nichols meggyilkolása után Frederick Abberline, Henry Moore és Walter Andrews felügyelőket küldték a Scotland Yard központi irodájából, hogy részt vegyenek a nyomozásban. Catherine Eddowes halála után a londoni városi rendőrségtől James McWilliam nyomozó csatlakozott az ügy kivizsgálásához. Azonban Robert Anderson, a CID élére frissen kinevezett igazgató, akinek a nyomozást össze kellett volna fognia, szeptember 7. és október 6. között szabadságát töltötte Svájcban, mialatt Annie Chapmant, Elizabeth Stride-ot és Eddowest meggyilkolták. Ezért a Metropolitan rendőrség rendőrfelügyelője, Sir Charles Warren kinevezte Donald Swanson főfelügyelőt, hogy a nyomozást a Scotland Yardról koordinálja.
A rendőrség munkájával elégedetlen polgárok egy csoportja Whitechapel polgárőreiként járták az utcákat és gyanús egyének után kutattak, kérvényezték a kormánytól, hogy tűzzön ki pénzjutalmat a gyilkosságról információval rendelkezők részére, illetve magánnyomozókat is felbéreltek, hogy a rendőrségtől függetlenül kérdezzék ki a szemtanúkat.

Kérdések:
Kik vettek részt Hasfelmetsző Jack ügyének felgöngyölítésében a londoni rendőrségtől?
Hol töltötte szabadságát Robert Anderson, a whitechapeli rendőrség igazgatója 1888. szeptember 7. és október 6. között, amíg Londonban Hasfelmetsző Jack gyilkolta a nőket?
Hány gyilkosságot követett el Hasfelmetsző Jack, amíg a nyomozást összefogó rendőri vezető Svájcban töltötte a szabadságát?
Miért volt elégedetlen London lakossága a rendőrökkel a whitechapeli gyilkosságok felderítése kapcsán?
Hogyan eredt London lakossága Hasfelmetsző Jack nyomába, amikor szembesült a rendőri tehetetlenséggel?
Sikerült elkapniuk a londoni polgárőröknek Hasfelmetsző Jacket?
qgen: title: Hasfelmetsző Jack context: Henteseket, mészárosokat, sebészeket, orvosokat gyanúsítottak a csonkítások szakszerű mivolta miatt. A városi rendőrség egy felügyelője, Henry Smith őrnagy fennmaradt feljegyzései szerint minden helyi hentes és mészáros alibijét kivizsgálták, majd a semmis eredmény alapján kivonták őket a gyanúsítottak köréből. Donald Swanson főfelügyelő egyik jelentésében megerősítette, hogy hetvenhat mészárost és hentest kerestek föl és kérdeztek ki alkalmazottaikkal együtt az eseteket megelőző hat hónapra visszamenőleg. Néhány kortárs személyiség, mint maga Viktória királynő is úgy vélte, a gyilkosságok jellege arra utal, hogy az elkövető egy hentes vagy marhahajcsár valamelyik marhaszállító hajóról, melyek London és a Kontinens között ingáztak. Whitechapel közel helyezkedik el a londoni kikötőhöz, és ezek a hajók általában csütörtökön vagy pénteken érkeztek és szombaton vagy vasárnap hagyták el a várost. A kikötő hajóit átvizsgálták, de a gyilkosságok idején egyetlen hajó sem érkezett vagy távozott, és a legénység átjárása a hajók között kizárt volt.

Kérdések:
Miért terelődött a gyanú a hentesekre a Hasfelmetsző Jack-gyilkosságok miatt?
Milyen szakmája lehetett Hasfelmetsző Jacknek a londoni rendőrség gyanúja szerint?
Miért nem gyanúsították a helyi henteseket és mészárosokat a Hasfelmetsző Jack utáni nyomozás későbbi szakaszában?
Hány hentest és mészárost kérdezett ki a rendőrség a Hasfelmetsző Jacknek tulajdonított gyilkosságok kapcsán?
Mit gondolt Viktória királynő Hasfelmetsző Jackről?
Mikor uralkodott Viktória királynő?
Mi támasztotta alá azt a feltételezést, hogy Hasfelmetsző Jack valójában egy hentes vagy marhahajcsár valamelyik hajóról?
Mi szól a feltételezés ellen, hogy Hasfelmetsző Jack valójában hentes vagy hajcsár volt valamelyik marhaszállító hajóról?
Honnan tudjuk, hogy Hasfelmetsző Jack nem hajóról érkezett időről időre Londonba, hogy gyilkoljon?
qgen: title: Hasfelmetsző Jack context: A Hasfelmetsző Jacknek tulajdonított Openshaw-levél bélyegének hátlapjáról vett mintából Ian Finley végzett DNS-vizsgáaltot, és arra a következtetésre jutott, hogy azon egy nő DNS-e van. Az egyetlen női gyanúsított Mary Pearcey volt, akit szeretője feleségének meggyilkolása miatt 1890-ben felakasztottak.
1992-ben előkerült egy bizonyos James Maybrick naplója, melyet Hasfelmetsző Jackként írt alá. A naplót valószínűleg 1992. március 9-én James Maybrick egykori hálószobájának padlója alatt találták, majd Tony Deveraux-n keresztül Mike Barrett-hez került, aki nyilvánosságra hozta. A napló sokak szerint hamisítvány, Robert Smith szerint – aki könyvében részletesen foglalkozott az üggyel – viszont eredeti. Maybrick 1899-ben rejtélyes körülmények között elhunyt, felmerült, hogy a felesége megmérgezte.

Kérdések:
Ki írta a híres Openshaw-levelet?
Milyen módon próbált DNS mintát venni Ian Finley Hasfelmetsző Jacktől?
Hány évvel a halála után próbált Hasfelmetsző Jacktől DNS mintát szerezni Ian Finley?
Milyen következtetésre jutott Ian Finley Hasfelmetsző Jack nemére vonatkozóan a DNS-minta vizsgálata után?
Volt női gyanúsított a Hasfelmetsző Jack-gyilkosságok kapcsán?
Hány női gyanúsítottat tartott számon a rendőrség Hasfelmetsző Jack gyilkosságai kapcsán?
Hogy hívták a Hasfelmetsző Jack-gyilkosságok egyetlen női gyanúsítottját?
Hogyan vesztette életét Mary Pearcey, a Hasfelmetsző Jack-gyilkosságok egyetlen női vádlottja?
Mikor került elő James Maybrick, az állítólagos Hasfelmetsző Jack titkos naplója?
Hasfelmetsző Jack 1992-ben előkerült titkos naplója csak hamisítvány?
Hogyan halt meg James Maybrick, a Hasfelmetsző Jack-gyilkosságok egyik vádlottja?
Hány évvel a halála után került elő James Maybrick titkos naplója, amit Hasfelmetsző Jack néven írt alá?
Miért feltételezik, hogy James Maybricket, a Hasfelmetsző Jack-gyilkosságok egyik vádlottját 1899-ben a felesége megmérgezte?
qgen: title: Hasfelmetsző Jack context: Dr. Geoff Crawford elmélete szerint Frederick Bailey Deeming lehetett a Hasfelmetsző. Fred Deeming felesége és négy gyermeke megölésében is bűnös lehetett, ezután Melbourne-be, emigrált, ahol 1892-ben második felesége meggyilkolása miatt felakasztották. Deeming a Hasfelmetszőéhez hasonló módszerrel gyilkolta meg feleségeit: előbb átvágta a nők torkát, majd kivette belső szerveiket. Ráadásul a gyilkosságok helyszínén látott feltételezett elkövetőkről adott személyleírások némelyike is ráillik.
A börtönben maga is azzal dicsekedett, hogy ő volt a Hasfelmetsző, azonban a legtöbb Hasfelmetsző-gyilkosság idején vagy börtönben volt, vagy éppen Dél-Afrikában tartózkodott. A rendőrség elutasított bármiféle kapcsolatot Deeming és a Hasfelmetsző között.

Kérdések:
Ki lehetett Hasfelmetsző Jack Dr. Geoff Crawford szerint?
Milyen érvek szólnak amellett, hogy Frederick Bailey Deeming volt Hasfelmetsző Jack?
Milyen érvek szólnak az ellen, hogy Frederick Bailey Deeming volt Hasfelmetsző Jack?
Frederick Bailey Deeming volt Hasfelmetsző Jack?
Hogyan halt meg Fred Deeming, akiről feltételezték, hogy ő volt Hasfelmetsző Jack?
Miért akasztották fel Fred Deeminget, akiről feltételezik, hogy Hasfelmetsző Jack lehetett?
Melyik országban halt meg Fred Deeming, a Hasfelmetsző Jack-gyilkosságok egyik lehetséges elkövetője?
Hány gyermekét ölte meg Fred Deeming, akit Hasfelmetsző Jack személyével is összefüggésbe hoztak?
Hány családtagját gyilkolta meg Fred Deeming, aki akár Hasfelmetsző Jack is lehetett?
Hogyan gyilkolta meg a feleségeit Fred Deeming, aki akár Hasfelmetsző Jack is lehetett?
Miért volt börtönben Fred Deeming a Hasfelmetsző Jack-gyilkosságok idején?
Mi volt a foglalkozása Fred Deemingnek, akit egy időben Hasfelmetsző Jack gyilkosságaiért is felelősnek tartottak?
qgen: title: Hasfelmetsző Jack context: 2014-ben szenzációként járta be a sajtót, miszerint DNS-vizsgálattal bebizonyították Hasfelmetsző Jack kilétét, azonban később kiderült, hogy az eredmény nem megbízható. A DNS-vizsgálat eredménye szerint a korábban is gyanús lengyel zsidó bevándorló fodrász, Aaron Kosminski volt az 1880-as évek hírhedt londoni sorozatgyilkosa. Érdekes az esetben, hogy a kelet-londoni Whitechapelben lakó Kosminski már a gyilkosságok idején is elől szerepelt a gyanúsítottak listáján, ám annak ellenére, hogy még szemtanúk is vallottak ellene, a rendőrség kellő bizonyíték hiányában nem tartóztatta le az akkor huszonhárom éves férfit. Viszont elmeállapota miatt gyógyintézetbe zárták, ahol 1919-ben halt meg.

Kérdések:
Mikor használtak DNS-vizsgálatokat Hasfelmetsző Jack kilétének azonosítására?
Honnan vettek DNS mintát 2014-ben, hogy beazonosítsák az 1880-as évek sorozatgyilkosát, Hasfelmetsző Jacket?
Miért nem szolgált hihető bizonyítékkal a 2014-es DNS-vizsgálat Hasfelmetsző Jack kilétének megállapításához?
A 2014-es DNS-vizsgálatok szerint ki lehetett Hasfelmetsző Jack?
Honnan származott Aaron Kosminski, a Hasfelmetsző Jack-gyilkosságok egyik gyanúsítottja?
Milyen vallású volt Aaron Kosminski, a Hasfelmetsző Jack-gyilkosságok egyik gyanúsítottja?
Mivel foglalkozott Aaron Kosminski, aki a gyanú szerint Hasfelmetsző Jack lehetett?
Hány éves volt Aaron Kosminski, a Hasfelmetsző Jack-gyilkosságok egyik gyanúsítottja a bűntények elkövetése idején?
Miért nem tartóztatta le a londoni rendőrség Aaron Kosminskit, akiről szemtanúk állították, hogy ő Hasfelmetsző Jack?
Milyen mentális betegség miatt zárták elmegyógyintézetbe Aaron Kosminskit, a Hasfelmetsző Jack-gyilkosságok egyik gyanúsítottját?
Melyik elmegyógyintézetben töltötte élete utolsó szakaszát Aaron Kosminski, a Hasfelmetsző Jack-gyilkosságok egyik gyanúsítottja?
qgen: title: Hasfelmetsző Jack context: A Hasfelmetsző-gyilkosságok komoly vízválasztóként működtek a bűnesetek és az újságírás kapcsolatában. Bár nem ez volt az első sorozatgyilkosság, a Hasfelmetsző-ügy volt az első, amely világszerte médiaőrületet okozott. Az 1850-es évek adóreformjai lehetővé tették olcsóbb lapok terjesztését. Ezek később gombamód elszaporodtak, így fél pennys újságok sokasága került forgalomba olyan népszerű magazinok mellett, mint a The Illustrated Police News, ami a korábbiakhoz képest összehasonlíthatatlan nyilvánosságot biztosított a gyilkosságsorozatnak. Alfred és Harold Harmsworth éppen 1888-ban alapították meg az Answers to Correspondents című lapot, amely a kis érdekesek kategóriában új kiadói hírlapkoncepciót hozott.

Kérdések:
Kik alapították a londoni Answers to Correspondents című lapot?
Mikor alapította meg Alfred és Harold Harmsworth az Answers to Correspondents című újságot?
Miért vált lehetővé olcsó újságok kiadása Angliában a 19. század második felében?
qgen: title: Hasfelmetsző Jack context: Mary Ann Nichols meggyilkolása után a Manchester Guardian azt írta: „Bármilyen információ van is a rendőrség birtokában, szükségesnek vélik annak titokban tartását… Vélhetően figyelmük főként egy … hírhedt figura, „Bőrkötény” felé fordult.” Az újságírókat frusztrálta, hogy a CID vonakodott bármi információt megosztani a nyilvánossággal, így kénytelenek voltak saját feltételezéseiket megírni. „Bőrkötényről” számos elképzelt kép jelent meg az újságok lapjain, de a rivális újságírók figyelmen kívül hagyták ezeket mint a riporterek túltengő fantáziájának szüleményeit. John Pizer, egy helyi zsidó lakos volt, aki bőrlábbelik készítésével foglalkozott, és az ő gúnyneve is „Bőrkötény” volt. Bár a nyomozást végző felügyelő állításai szerint akkor semmiféle bizonyíték nem volt ellene, mégis letartóztatták. Röviddel azután alibije kivizsgálása után el is engedték.

Kérdések:
Miért jelentek meg mindenféle alaptalan találgatások a londoni lapokban Hasfelmetsző Jack személyét illetően?
Melyik lap írt először a hírhedt "Bőrkötényről" úgy, mint a Hasfelmetsző Jack-gyilkosságok fő gyanúsítottjáról?
Ki volt "Bőrkötény", a Hasfelmetsző Jack-gyilkosságok egyik vádlottja?
Mi volt a gúnyneve John Pizernek, a Hasfelmetsző Jack-gyilkosságok egyik gyanúsítottjának?
Miért volt "Bőrkötény" a csúfneve John Pizernek, a Hasfelmetsző Jack-gyilkosságok egyik gyanúsítottjának?
Miért tartóztatták le John Pizert a Hasfelmetsző Jack által elkövetett gyilkosságok miatt, ha semmi bizonyíték sem volt ellene?
Miért engedte szabadon a letartóztatásból a londoni rendőrség John Pizert, aki a Hasfelmetsző Jack-gyilkosságok gyanúsítottja volt?
Milyen vallású volt John Pizer, akit a Hasfelmetsző Jack által elkövetett gyilkosságokkal gyanúsítottak?
Mi köze volt a Hasfelmetsző Jack által elkövetett gyilkosságoknak a londoni zsidó közösséghez?
qgen: title: Hasfelmetsző Jack context: A „Kedves főnök”-levél nyilvánosságra hozatala után a „Bőrkötény” elnevezést felváltotta a „Hasfelmetsző Jack”, a későbbiek során még „Vörös Jack” néven is emlegették őt. A „Jack” elnevezést használta még a közvélemény egy másik londoni bűnözőre, Rugólábú Jackre is, aki falakon ugrott át, hogy megtámadja áldozatait, majd amilyen gyorsan érkezett, olyan gyorsan távozott a helyszínről. Az egyes elnevezések átvétele, esetleg új név létrehozása egy-egy gyilkosra általános gyakorlat a sajtó körében, mint például a New Orleans-i baltás (Axeman of New Orleans), a Bostoni fojtogató, vagy a Beltway orvlövész (Beltway sniper). Hasfelmetsző becenevéből származtatták a Francia Hasfelmetsző (Joseph Vacher), a Düsseldorfi Hasfelmetsző (Peter Kürten), a Camdeni Hasfelmetsző (Anthony Hardy), Jack the Stripper, a Yorkshire-i Hasfelmetsző (Peter Sutcliffe) vagy a Rosztovi Hasfelmetsző (Andrej Romanovics Csikatyilo) nevét is. A szenzációhajhász lapok cikkei és a tény, hogy soha senkit nem sikerült elítélni a gyilkosságok miatt, összezavarta a tudományos elemzéseket, és olyan legendát hozott létre, ami árnyékot vetett a későbbi sorozatgyilkosokra is.

Kérdések:
Milyen néven emlegette még a korabeli sajtó Hasfelmetsző Jacket?
Hogy hívta a korabeli köznyelv a rettegett sorozatgyilkost, aki később Hasfelmetsző Jack néven vált hírhedtté?
Miért kapta a hírhedt londoni sorozatgyilkos a Hasfelmetsző Jack nevet?
Hogyan rabolta ki az áldozatait a híres londoni Rugólábú Jack?
Milyen neveket aggatott már a sajtó híres bűnügyek elkövetőire?
Hasfelmetsző Jack neve hogyan öröklődött tovább más gyilkosságok elkövetőire?
Ki volt a Rosztovi Hasfelmetsző?
Mikor gyilkolt a Düsseldorfi Hasfelmetszőnek hívott Peter Kürten?
qgen: title: Hasfelmetsző Jack context: Hasfelmetsző Jack alakja számos kitalált, illetve a fantázia és valóság határán mozgó mű témája volt a levelekkel és egy ál-Hasfelmetsző-naplóval együtt. A karakter megjelent regényekben, rövid történetekben, versekben, képregényben, játékokban, dalokban, színházi darabokban, filmeken és Alban Berg Lulu című 1930-as évekbeli operájában is.
A gyilkosságok azonnali következményeként – és a későbbiekben szintén – Hasfelmetsző Jack a gyerekek mumusa lett. Ábrázolása gyakran rémisztő volt. Az 1920-as és '30-as évek egyik filmjében hétköznapi külsejű férfi volt, aki gyanútlan áldozatokra vadászik, a hangulatot és a bűnt villámló effektek és árnyjátékok adták. Az 1960-as évekre Hasfelmetsző a „ragadozó arisztokrácia szimbólumává vált”, és cilinderes úriemberként ábrázolták. A Hasfelmetszőről kialakult (vagy a média által kialakított) kép keveredett más horrortörténetekkel, illetve azok elemeivel, szimbólumaival, szereplőivel, vagyis egyszer Drakulát idéző sötét köpenyt adtak rá, máskor pedig az emberi szervek iránti megszállottságát a Frankenstein-történetre emlékeztető módon hangsúlyozták.

Kérdések:
Milyen művészeti alkotásokban dolgozták már fel Hasfelmetsző Jack alakját?
Milyen versek születtek Hasfelmetsző Jackről?
Milyen színdarabokat írtak már Hasfelmetsző Jack alakjáról?
Ki írta a Lulu című operát?
Hány regényt írtak már Hasfelmetsző Jackről?
Hogyan ábrázolták Hasfelmetsző Jacket a XX. század során?
Hogyan ábrázolták Hasfelmetsző Jacket az 1960-as években?
Mi a hasonlóság Hasfelmetsző Jack és Frankeinstein alakja között?
qgen: title: Hasfelmetsző Jack context: Színdarabok, operák, rock és popzenei stílus is foglalkozott a témával. Az 1904-es Die Büchse der Pandora (Pandora szelencéje) című színdarabját később Pandora's Box címmel filmre vitte Georg Wilhelm Pabst, illetve Lulu címmel Alban Berg írt operát belőle. Marie Adelaide Belloc Lowndes The Lodger című művét több alkalommal vitték színpadra, számos hasonló Hasfelmetsző-színdarab mellett, mint Murder Most Foul (Claude Pirkis, 1948) vagy a Force and Hypocrisy (Doug Lucie). A zenében a Judas Priest, a Praying Mantis, a Falconer, Nick Cave and the Bad Seeds vagy Bob Dylan írt dalokat Hasfelmetsző témában, valamint az Indexi együttes Povratak Jacka Trbosjeka i ostalog zla (Hasfelmetsző Jack és a többi gonosz visszatérése) címmel. Létezik egy Whitechapel nevű amerikai deathcore együttes, amely a gyilkosságok helyszínét választotta nevének, illetve a The Somatic Defilement című lemezük témája Hasfelmetsző Jack tetteinek története.

Kérdések:
Ki írta a Pandora szelencéje című 1904-es színdarabot?
Mi volt az irodalmi előzménye Alban Berg Lulu című operájának?
Mi a címe Marie Adelaide Belloc Lowndes Hasfelmetsző Jackről szóló színdarabjának?
Hányszor állították már színpadra Marie Adelaide Belloc Lowndes The Lodger című művét?
Milyen színdarabokat írtak Hasfelmetsző Jack történetéről?
Claude Pirkis mikor írta a Murder Most Foul című színdarabját?
Kiről szól Claude Pirkis Murder Most Foul című műve?
Hogyan jelenik meg Hasfelmetsző Jack alakja a zenében?
Milyen zenekarok és zenészek írtak dalt Hasfelmetsző Jackről?
Milyen nemzetiségű az Indexi együttes?
Mi a címe az Indexi együttes Hasfelmetsző Jackről szóló nótájának?
Milyen zenei műfaj a deathcore?
Miről kapta a nevét a Whitechapel amerikai deathcore együttes?
Miről szól az amerikai Whitechapel együttes The Somatic Defilement című albuma?
Az amerikai Whitechapel zenekar mikor alakult meg?
Hány nagylemezt adott ki eddig az amerikai Whitechapel zenekar?
qgen: title: Hasfelmetsző Jack context: Kisebb hírnevű gyilkosokkal ellentétben Hasfelmetsző Jackről nem készült viaszfigura Madame Tussaud panoptikumában, mert elveik szerint nem készítenek viaszbábot olyan személyekről, akiknek a külseje ismeretlen. Ehelyett alakja csak árnyékként jelenik meg a panoptikumban. 2006-ban Hasfelmetsző Jacket a BBC History magazin és olvasói megválasztották az 1800-as évek Legrosszabb britjének.
Magyarországon az első élő társasjáték is Hasfelmetsző történetét dolgozza fel: az interaktív programban a gyilkos után nyomozhatnak a játékosok és megmenthetik Jack utolsó áldozatát.

Kérdések:
Hány gyilkosról készült viaszfigura Madame Tussaud panoptikumában?
Madame Tussaud panoptikuma hol található?
Hány viaszfigura van Madame Tussaud panoptikumában?
Ki volt Madame Tussaud?
Miért nincs viaszbábu Madam Tussaud panoptikumában Hasfelmetsző Jackről?
Milyen módon jelenítik meg Hasfelmetsző Jacket Madam Tussaud panoptikumában?
Kik választották meg Hasfelmetsző Jacket az 1800-as évek Legrosszabb britjének?
Mikor élt Hasfelmetsző Jack?
Ki az 1800-as évek Legrosszabb britje a BBC History magazin olvasói szerint?
Hol lehet Magyarországon Hasfelmetsző Jack történetén alapuló élő társasjátékot játszani?
qgen: title: Hermann Hesse context: Hermann Karl Hesse, írói álneve: Emil Sinclair (Calw, 1877. július 2. – Svájc, Montagnola, 1962. augusztus 9.) irodalmi Nobel-díjas német-svájci író, költő és festő, az újromantika kimagasló képviselője.
A 20. század művelődéstörténetének egyik legnagyobb hatású alakja. Jelentős nyomot hagyott nemcsak a német- és angol nyelvű irodalmon, (szép)prózán és lírán, de az angolszász populáris kultúrán is. A pusztai farkas és Sziddhárta című regényei kultuszművekké váltak az Egyesült Államokban, és óriási hatást gyakoroltak a beatnemzedékre. A Steppenwolf amerikai rockegyüttes A pusztai farkas (Der Steppenwolf) címszereplőjéről nevezte el magát. Első prózai alkotásait romantikus elvágyódás és a magányosság érzése jellemzi (Camenzind Péter); egyes írásainak tárgyát a Távol-Keleten (Ceylon, Indonézia) töltött idő emlékei, illetve eseményei képezik (Sziddharta). Későbbi műveiben leleplezően ábrázolja a német kisvárosi polgárság életét, bírálja azt a kort, amelyben él. A nemzetiszocializmus éveiben a náciellenes mozgalomhoz csatlakozott; írásai a békevágy jegyében születtek.

Kérdések:
Mi volt Hermann Hesse írói álneve?
Hol született Hermann Hesse?
Mikor született Hermann Hesse?
Hermann Hesse hány évet élt?
Hermann Hesse kapott irodalmi Nobel-díjat?
Mi volt Hermann Hesse nemzetisége?
Mi volt Hermann Hesse hivatása?
Hermann Hesse mely művei váltak kultuszművekké az Egyesült Államokban?
Miről kapta a nevét a Steppenwolf együttes?
Hermann Hesse náci volt?
Mi inspirálta Hermann Hesse Sziddhárta című regényét?
Hermann Hesse melyik műveire jellemző a romantikus elvágyódás?
Melyik művéért kapott irodalmi Nobel-díjat Hermann Hesse?
Mikor jött létre a Steppenwolf együttes?
Melyik országban van Cawl?
Mi az az újromantika?
Miért mondják Hermann Hessére, hogy újromantikus?
Ki az a Sziddhárta?
Hermann Hesse mikor írta a Sziddhárta című könyvét?
qgen: title: Hermann Hesse context: Egyik legjelentősebb alkotása Az üveggyöngyjáték, amely a nagy német kísérleti esszéregények sorába illik, egyúttal a 20. századi gondolati széppróza egyik csúcsaként is számon tartják. Általa olyan formabontó művészekkel került egy sorba, mint Kafka, Joyce, Musil, Broch, Thomas Mann, Virginia Wolf és Proust. Prózai művei sokszor fiktív életrajzok. Gyakori, hogy az elsődleges elbeszélő egy krónikás szerepében jelenik meg (például az Üveggyöngyjátékban). 
Jelentős, befolyásos és kedvelt irodalomkritikusként is számon tartják. A 20. század első felében az egyik legkitűnőbb és legaktívabb közvetítő volt szerző és olvasó között, az irodalom és az olvasás hivatásos ügyvédje volt. 60 év alatt összesen 3 365 könyvkritikát írt, mely öt kötetben áll az irodalomkutatók és olvasók rendelkezésére.
1946-ban „életművéért, amely egyre inkább elmélyült, mind merészebbé és impozánsabbá fejlődött a klasszikus humanista ideálokat ábrázolva, valamint stílusművészetéért” irodalmi Nobel-díjat kapott.

Kérdések:
Hermann Hesse átlagosan hány könyvkritikát írt évente?
Hány kötetben gyűjtötték össze a Hermann Hesse által írt könyvkritikákat?
Melyik évben kapott Nobel-díjat Hermann Hesse?
Miért kapott Nobel-díjat Hermann Hesse?
Ki volt Broch?
Milyen könyveket írt Proust?
qgen: title: Hermann Hesse context: Hermann Hesse 1877. július 2-án született Calwban (Württemberg) keresztény misszionárius család második gyermekeként. Szülei – észtországi születésű édesapja, Johannes Hesse, és francia származású édesanyja, Marie Gundert – több évig Indiában, a Bázeli Missziós Társaságban tevékenykedtek.
A családban uralkodó szigorú vallásosság, a protestáns nevelés (sváb pietizmus), az intellektuális családi légkör és az India iránti rajongás (anyai nagyapja, Hermann Gundert neves orientalista, India-kutató volt) jelentősen befolyásolták Hesse kulturális fejlődését. Szintén nagy hatással volt gyermekkorára édesapja balti származása (Hesse szerint „egy fontos és hatásos tény”): az apa Bajorországban és Svájcban is idegen volt, soha nem vert gyökeret és „mindig mint egy nagyon udvarias, nagyon furcsa és magányos, meg nem értett vendégnek” tűnt. Ehhez társult, hogy édesanyja részéről a család a misszionáriusok nemzetközi közösségéhez tartozott, és franciául beszélő svájci nagyanyja (Julie Gundert, született Dubois) élete végéig szintén idegen maradt a sváb kispolgári világban.

Kérdések:
Hol született Hermann Hesse apja?
Hogy hívták Hermann Hesse apját?
Melyik missziós társasághoz tartoztak Hesse szülei?
Hermann Hessének melyik családtagja volt India-kutató?
Hermann svájci nagyanyja milyen nyelven beszélt?
Hermann Hessének volt nála idősebb tesvére?
Mi az a pietizmus?
Mivel foglalkozott Julie Gundert?
Milyen nyelveken beszélt Johannes Hesse?
qgen: title: Hieronymus Bosch context: Hieronymus Bosch (holland ejtése: [ɦijeːˈɾoːnimʏs ˈbɔs] kb. hijeronimusz bosz; magyaros ejtése hieronimusz bos) vagy Jeroen Bosch (született Jeroen Anthoniszoon van Aken [jəˈrun ɑnˈtoːnɪsoːn vɑn ˈaːkə(n)]; vagy Jheronimus van Aken; ’s-Hertogenbosch vagy Herzogenbusch, 1450 körül – 1516. augusztus 9.) németalföldi festő, a művészettörténet talán legtöbbet vitatott és legtöbbféleképpen értelmezett alakja. Festményeinek fő témája az emberi bűnök, gyengeségek bemutatása és ostorozása. Alkotásain a szimbolikus alakok és tárgyak olyan összetett, eredeti és fantáziadús ikonográfia részei, amelynek értelme még a saját korában is sokszor homályos maradt. Bosch arra használta a démonok, félig emberi, félig állati alakok és gépek képeit, hogy félelmet és zavart idézzen elő, s az emberi gonoszságot ábrázolja. Művészete, amely hosszú évszázadokra feledésbe merült, végül ösztönzést adott a 20. század szürrealista mozgalmainak.

Kérdések:
Mikor halt meg Hieronymus Bosch?
Milyen nemzetiségű volt Bosch?
Hogyan ejtik hollandul Bosch nevét?
Milyen témákkal foglalkozott Bosch a festményein?
Melyik mozgalmat inspirálta Bosch?
Miért festett Bosch démonokat?
Mi volt Bosch eredeti neve?
A 18. században sokat foglalkoztak Bosch festményeivel?
Mikor volt Bosch születésnapja?
Kik voltak a szürrealista mozgalom vezetői?
Melyik városban született Bosch?
Hol vannak kiállítva Bosch festményei?
qgen: title: Hieronymus Bosch context: A testvérek sorából és kapcsolataikon keresztül az udvarból kerültek ki Bosch megrendelői. A testvérület sokszor látta el megbízásokkal, és a csekély tiszteletdíjból érezhető, hogy ezek a munkák inkább felajánlásként készültek. Első ismert munkája is a szervezethez kapcsolódik: 1488–1492-ben festette a Szűz Mária-kápolna oltárának szárnyképeit. A testvérület mellett készített képeket a városi elitnek éppúgy, mint az arisztokráciának. Az első fennmaradt dokumentum, amely Boschként említi, a Szép Fülöp által megrendelt és azóta elveszett Utolsó ítélet című festményről kiállított bizonylat.
Hieronymus Boscht 1516. augusztus 9-én temették el. A halotti misét a Szent János-székesegyházban mondták a lelki üdvéért.

Kérdések:
Kik rendelték meg Bosch képeit?
Mire utal az, hogy Bosch nagyon kevés tiszteletdíjat kapott a képeiért?
Mikor festette Bosch a Szűz Mária-kápolna oltárának szárnyképét?
Mely Bosch első ismert alkotása?
Melyik az első fennmaradt dokumentum, ami Boschként említi a festőt?
Mi történt Bosch Utolsó ítélet című festményével?
Ki rendelte meg Boschtól az Utolsó ítélet című képet?
Mikor temették el Boscht?
Hol tartották Bosch halotti miséjét?
Melyik napon halt meg Bosch?
Hol uralkodott Szép Fülöp?
Ki volt Szép Fülöp felesége?
Boschnak volt felesége?
Hol van a Szent János-székesegyház?
qgen: title: Hieronymus Bosch context: Hieronymus Bosch a középkor alkonyán, a gazdasági nyitás, az uralkodói erőpolitika és a vallási, erkölcsi megújulás kihívásának korában élt a sokféle konfliktussal terhelt Németalföldön. Bár hazája gazdaságilag a kor egyik legfejlettebb vidéke volt, szellemileg elmaradott a déli országok kultúrájához képest. A harcvonalak teljes kuszaságban voltak: nemesek a nemesek ellen, céhek a nincstelenek ellen harcoltak, s emellett számos háború és felkelés is lezajlott 1464-től 1492-ig, ami rengeteg anyagi és véráldozatot követelt.

Kérdések:
Hol élt Bosch?
Németalföld kulturálisan vagy gazdaságilag volt kiemelkedő a középkor végén?
A középkor végén mely években zajlott háború vagy felkelés Németalföldön?
Kik ellen harcoltak a németalföldi céhek a középkor végén?
Mi köze volt a spanyoloknak Németalföldhöz a középkorban?
Minek köszönhető, hogy Németalföld gazdaságilag fejlettnek számított a középkor végén?
qgen: title: Hieronymus Bosch context: Hieronymus ezt a világot sok festményén kipellengérezte. Ez volt az európai kultúrának az a korszaka, amelyben a sátáni és egyéb mágikus erőkbe vetett hit erősen meghatározta a közhangulatot. 1484-ben VIII. Ince pápa kiadja Summis desiderantes kezdetű bulláját, többek között ezzel az eseménnyel megindult a boszorkányüldözés harmadik kiterjedt hulláma: Európa számos országában máglyahalállal végződő boszorkányperekre került sor. A boszorkányokat orgiákkal, emberáldozattal, feketemisék tartásával, minden elképzelhető perverzióval vádolták. Bosch is ábrázol a Szent Antal megkísértése című képén egy feketemisét. A klérus elvilágiasodása hatására különböző szervezetek és szekták is alakultak. A boszorkányüldözések kitöréséhez az is erősen hozzájárulhatott, hogy a reneszánszban feléledt az antik mágikus világkép számos eleme. Viszont a reneszánsz által fedezték fel az európai művészetben újra a természetet.

Kérdések:
Ki adta ki a Summis desiderantes kezdetű bullát?
Mikor adták ki a Summis desiderantes kezdetű bullát?
Mikor kezdődött Európában a boszorkányüldözés harmadik hulláma?
Milyen vádak érték a boszorkányokat a középkorban?
Bosch melyik képén ábrázol feketemisét?
Általában hogyan végződnek a boszorkányperek?
Hol látható Bosch Szent Antal megkísértése című képe?
Az antik korszakban voltak boszorkányüldözések?
Mit jelent az, hogy Summis desiderantes?
qgen: title: Hieronymus Bosch context: Bosch művészete minden művészettörténészt zavarba ejt. Mint ahogy életéről, úgy festményei keletkezésének körülményeiről is keveset tudunk. Jórészt ismeretlen műveinek sorrendisége éppúgy, mint ihlető forrása. Néhány festményének hitelessége még ma is kétséges, mindenesetre napjainkban húszra tehető a neki tulajdonított, hitelesnek elfogadott képek száma.
S'-Hertogenbosch egyik németalföldi központja volt a flamboyant stílusnak, melynek hatása Bosch műveiben tagadhatatlan, hiszen nyugtalansága a középkor végének zaklatott állapotát tükrözte. Valószínűleg hatással volt rá Karthauzi Szent Dénes, a neves teológus, aki szerint torz alakban is felfedezhető a szépség; Boschnál torzabb alakokat kevés festő festett. Festőelődjének tekinthető Geertgen tot Sint Jans, akinek művészetével az ellentétek kihangsúlyozására való törekvés rokonítja.

Kérdések:
Ma hány képet tulajdonítanak Boschnak?
Ki mondta azt, hogy torz alakban is felfedezhető a szépség?
Mi volt Karthauzi Szent Dénes hivatása?
Kit tekintenek Bosch elődjének művészeti szempontból?
Mi a közös Bosch és Geertgen tot Sint Jans művészetében?
Melyik művészeti stílusnak volt központja S'-Hertogenbosch Hieronymus Bosch idejében?
Tudjuk, hogy Bosch képei milyen sorrendben keletkeztek?
Mikor született Karthauzi Szent Dénes?
Hol élt Karthauzi Szent Dénes?
Melyik helyszínt tekintik a flamboyant stílus születési helyének?
qgen: title: Hieronymus Bosch context: Művészetének kétféle értelmezése létezik a kutatók között. Az egyik szerint Bosch moralista, aki megrettent a saját vízióitól. A másik szerint egy tréfacsináló, akinek festészete korának szatirikus, humoros miniatúráiból táplálkozott. Maró kritikájú műveivel nemcsak a társadalom romlottságát ítélte el, hanem megmutatta, milyen könnyen válik a gyarló ember a gonosz martalékává; ez emeli művészetét magasabb erkölcsi szintre.
Festett vallásos tárgyú képeket a nagyközönség számára és zsánerképeket egyéni meditáció céljára, valamint ún. álomképeket az előkelő megrendelők részére. Ezeknek a képeknek egyetlen közös pontjuk van: az embert lealacsonyító eltévelyedéseket ostorozó magatartás, amely Bosch őszinte keresztény meggyőződéséből fakadt.

Kérdések:
Mi az a kétféle mód, ahogy a művészettörténészek Bosch művészetét értelmezni szokták?
Milyen műfajokban alkotott Hieronymus Bosch?
Milyen célra festett Bosch zsánerképeket?
Mi Bosch képeinek közös pontja?
Mik Bosch álomképeinek jellemzői?
Bosch katolikus volt?
qgen: title: Hieronymus Bosch context: Bosch képei tele vannak már megfejtett, megfejtésre váró és mai tudásunk szerint megfejthetetlen szimbólumokkal. Sok szimbólum megfejtéséhez az a vizsgálat vezetett el, amelyen elemezték a brabanti közmondásokat, beszédfordulatokat, de képei sokrétű jelentéstartamának megértéséhez nem mindig jutottak közelebb. A szimbólumok általában egy-egy emberi gyengeséget jelentenek, legtöbbször valamelyik halálos bűn (lustaság, bujaság, kevélység, harag, irigység, fösvénység, falánkság) ábrázolásai.
A medve a „harag” halálos bűnét jelenti, de jelentheti a férfibujaságot is.
A varangyos béka – amely legtöbbször egy szereplőn gubbaszt – „bujaság” (ha a nemi szerven gubbaszt, célzás a „bujaság”, ha a mellen vagy az arcon, akkor a „kevélység” bűnére), de lehet a hitetlenség szimbóluma is.
A fordított tölcsér a fejen: csalárdság.
A „csontcipő” a gonosz emberről tanúskodik.
A nyíl a gonoszságot jelképezi, ha egy férfi hátsó felében van, a romlottságot.
A korsó a „bujaság” szimbóluma; általában egy bottal kombinálva alkalmazza.
A duda és a lant szintén a „bujaságot” szimbolizálja.
A hal a sátáni gonoszság jelképe.

Kérdések:
Milyen módszert használtak arra, hogy megfejtsék a Bosch által használt szimbólumok egy részét?
Általában mit jelentenek a Bosch által használt szimbólumok?
Mik a halálos bűnök?
Mit szimbolizál a medve Bosch festészetében?
Mit jelent a tölcsér Bosch figuráinak a fején?
Milyen ember az, akinek csontcipője van Bosch valamelyik képén?
Mit szimbolizál a nyíl férfiak fenekében Bosch képein?
Mi a sátáni gonoszság szimbóluma Bosch képein?
Bosch képein hol vannak a varangyos békák?
Mit jelent a duda Bosch képein?
Hol van Brabant?
Mi az irigység szimbóluma Bosch életművében?
Miért fest botot a korsóhoz Bosch?
Miért a sátáni gonoszság jelképe a hal Bosch műveiben?
Hogy derítették ki, hogy a hal a sátáni gonoszságot jelképezi Bosch képein?
qgen: title: Hieronymus Bosch context: A bagoly az antik mitológiával ellentétben nem a bölcsesség szimbóluma. Bosch képein olyan szereplőkkel áll kapcsolatban, akik valamilyen alattomosságot eltitkolnak, vagy titokban a hét főbűn egyikének rabjai.
A megfeneklett hajó a lezüllött egyház szimbóluma.
A hattyú olykor pozitív jelentésű, Mária tisztaságát, szűziességét szimbolizálja, más képeken viszont épp az ellenkezőjét jelentheti.
Az egyszarvú szintén több értelmű szimbólum: keresztényi szüzességet és férfipotenciát egyaránt jelent.
A virágszedés (gyümölcsszedés) nemi érintkezést jelent.
Az eper jelenheti a földi kéjt, a mohó élnivágyást, de lehet tisztán szexuális értelmű is.
Kutyafejű alakok: Domonkos-rendi szerzetesek, akiket gyakran neveztek az „egyház kutyáinak”, és rendkívüli ellenszenv vette őket körül a boszorkányüldözésben játszott szerepük miatt.
A szeder a testi élvezetek mulandóságát szimbolizálja, hasonló jelentéssel bír, mint a széna.

Kérdések:
Mit szimbolizál Bosch képein a bagoly?
Mi szimbolizálja a lezüllött egyházat Bosch életművében?
Mi szimbolizálja Mária szüzességét Bosch festményein?
Mit jelent, ha az emberek gyümölcsöt szednek Bosch képein?
Miért a kutyafejű alakok szimbolizálják a Domonkos-rendi szerzeteseket Bosch képein?
Bosch képein melyik szimbólumnak van hasonló jelentése, mint a szénának?
Milyen dolgokra utal, ha egyszarvút látunk egy Bosch-képen?
Az eper szexszimbólum Bosch képein?
Mit szimbolizálnak a tavak Bosch képein?
Miért utal a testi élvezetek mulandóságára a széna Bosch képein?
Bosch szerint mikor züllött le az egyház?
Miért nevezték a Domonkos-rendi szerzeteseket az egyház kutyáinak?
qgen: title: Hieronymus Bosch context: Bosch sok képén ábrázolt egyszerre elbűvölő és elrémisztő, démoni figurákat és mesebeli lényeket, emberi testeket hal-, madár-, disznó- és ragadozófejjel. Festményeit gnómokkal és szörnyekkel népesítette be. E lényeknek közös vonása, hogy a védtelen embereket kínozzák vagy kárhozatba viszik.
A mesebeli lények ábrázolása a középkorban nem volt szokatlan, hiszen sokszor előfordultak a bestiáriumokban. Ezek a könyvek Alexandriából/Egyiptomból származtak, s mint népkönyv keletkeztek. A korai középkorban jutottak el Európába, ahol lefordították őket. A bestiáriumok valódi és képzeletbeli állatok leírását tartalmazták valóságos és vélt tulajdonságaikkal együtt. Erkölcsi és vallási felvilágosítás célját szolgálták, s emellett nagyon kedveltek voltak, hiszen az emberek ezekből a könyvekből ismerték meg a távoli kontinensek egzotikus állatvilágát. Mellettük megtalálták az egyszarvú és a sárkány ismertetését is.

Kérdések:
Milyen állatfejeket festett az embereknek Bosch?
Mit csinálnak Bosch képein a gnómok?
Hol ábrázolták a mesebeli lényeket a középkorban?
Mik azok a bestiáriumok?
Miért voltak kedveltek a bestiáriumok a középkorban?
Honnan származtak a középkori bestiáriumok?
Mi célból jöttek létre a középkor bestiáriumai?
Mikor jelentek meg a bestiáriumok Európában?
Ki írta a Bestiario című könyvet?
Jelenleg léteznek bestiáriumok?
Melyik nép mitológiájában találkozhatunk gnómokkal?
Milyen nyelven íródtak az első bestiáriumok?
qgen: title: Hieronymus Bosch context: Bosch festményei a műértők körében a kezdetektől népszerűek voltak, s ezért a másolatok és a hamisítványok elterjedése miatt a korábban neki tulajdonított képek színvonala erősen egyenetlen volt. A legtehetségesebbnek tartott epigonok sem jutottak el a művészi lényeg megértéséig, így képeik csak Bosch életművének halvány lenyomatai; általában megelégedtek Bosch fantasztikus lényeinek másolásával.
Boscht néhány művészettörténész megpróbálta kapcsolatba hozni korának eretnek szektáival. Ennek élesen ellentmond az a tény, hogy műveinek legnagyobb gyűjtője a legkatolikusabb uralkodó, II. Fülöp spanyol király volt, aki a művész meglehetősen kis életművéből harminchat képet szerzett meg. A képek legtöbbje ma a madridi Pradóban látható. De más előkelő és kevésbé előkelő megrendelők, művészetpártolók is megpróbáltak szert tenni egy-egy Bosch-képre.

Kérdések:
Hány Bosch-képe volt II. Fülöpnek?
Hol van a Prado?
Milyen vallású volt II. Fülöp spanyol király?
Ki volt Bosch képeinek legnagyobb gyűjtője?
Hol van ma kiállítva a legtöbb Bosch-kép?
Miért tulajdonítottak sokféle színvonalú képet Boschnak?
Miért van sok Bosch-hamisítvány?
Milyen képeket csináltak a Bosch-epigonok?
A leggnagyobb Bosch-gyűjtő egy uralkodó volt?
Bosch neve tárgyesetben Boschot vagy Boscht?
Mit ábrázol Bosch leghíresebb képe?
Miért szerette II. Fülöp Bosch képeit?
Ki volt a legsikeresebb Bosch-epigon?
Mely művészettörténészek vádolták meg eretnekséggel Boscht?
Miért merül föl, hogy Bosch egy eretnek szekta tagja lehetett?
qgen: title: Hieronymus Bosch context: Művészetének első igazi követője id. Pieter Bruegel volt, akiben, bár teljesen különböző eszközöket alkalmazott, azonos erkölcsi igény élt; ő nem a fantasztikumot, hanem a morális összetevőket dolgozta ki. Dulle Griet című képén letagadhatatlan Bosch hatása, de más képein is találhatunk szó szerint értelmezett, a képi ábrázolás nyelvére lefordított szólásokat, közmondásokat.
A későbbi korokban elhalványult az őt körülvevő megbecsülés, és mint a homályos metamorfózisok festőjét tartották számon. A 19. században Johann Joahim Wincklemann szerint Bosch kifejezésmódja nélkülöz minden eleganciát. A 20. század elején a tudatalatti tanulmányozásának kezdete és a szürrealisták megjelenése kellett, hogy újra felfedezzék a késő középkor egyik egyedülálló művészét.
Anton Corbijn holland fotóművész az 1990-es évek elején Bosch figuráit felhasználva teremtette meg a Depeche Mode Songs of Faith and Devotion című albumának lenyűgöző képi világát.
Legéndy Jácint Menny és pokol című versét ajánlotta Bosch emlékének (Legéndy Jácint: Központi Zóna – Balassi Kiadó, Budapest, 2006).

Kérdések:
Miben hasonlít Bosch és Bruegel?
Hogy hívják id. Pieter Bruegel azon festményét, amelyen a legegyértelműbben látható Bosch hatása?
Mikor élt Johann Joahim Wincklemann?
Mit mondott Johann Joahim Wincklemann Bosch festészetéről?
Mikor kezdték felfedezni a tudatalattit?
Ki alkotta meg a Songs of Faith and Devotion album képi világát?
Mi Anton Corbijn nemzetisége?
Melyik együttes csinálta a Songs of Faith and Devotion című albumot?
Melyik kiadó adta ki a Központi Zóna című kötetet 2006-ban?
Ki írta a Központi Zóna című könyvet?
Legéndy Jácint melyik versét ajánlja Bosch emlékének?
Ki volt Johann Joahim Wincklemann?
Mikor jött ki a Songs of Faith and Devotion című album?
Mit jelent az hollandul, hogy Dulle Griet?
Mit mondott Salvador Dalí Boschról?
Mikor élt id. Pieter Bruegel?
Hol élt Johann Joahim Wincklemann?
Ki fog törni a világháború 2022-ben?
qgen: title: Hold context: A végül bizonyított és ma elfogadott keletkezés-történeti elképzelés szerint valamikor a Naprendszer kialakulását követő 30-50 millió (de legkésőbb 100 millió) éven belül, nagyjából 4,527 ± 0,01 milliárd évvel ezelőtt egy hatalmas bolygóközi ütközés történt. Ebben a formálódó ős-Föld és egy Mars méretű bolygócsíra (melyet Theiának neveztek el) összeütközött, és az ütközés által kilökődött anyag állt össze előbb gyűrűvé, majd gömb alakú bolygótestté, a későbbi Holddá. Eszerint a Hold anyaga a Földből származik, ám jelentős mennyiségben lehet benne a becsapódó másik test anyagából is. A feltételezett becsapódás jól magyarázza, miért van a Holdnak méretéhez képest viszonylag kis, fémes magja, a két ütköző égitest magja ugyanis a Földön maradt, és a két köpeny könnyebb anyagának lerepülő szilánkjai képezték a Föld körüli gyűrűt. Mivel mindkét égitest megolvadt az ütközés során, részben mozgási energiájuk miatt, ezért anyaguk fajsúlya szerint rétegződött, a nehezebb elemek így a magba kerültek.

Kérdések:
Hogyan keletkezett a Hold?
=1. A Hold hogyan jött létre?
Mikor keletkezett a Hold?
Mivel ütközött össze az ős-Föld a Hold keletkezésekor?
Milyen égitestek ütköztek össze a Naprendszerben 4,527 milliárd évvel ezelőtt?
Mit nevezünk a csillagászatban Theiának?
Mi az oka, hogy a Föld és a Hold hasonló anyagból van?
A Holdnak miért van relatíve kicsi, fémes magja?
qgen: title: Hold context: Később a két bolygótest együtt fejlődött tovább, bár a fejlődéstörténetük két önálló irányt vett. A Föld légkörének, mágneses mezejének és méretének köszönhetően mások voltak a felszínformáló erők, mint kísérőjén. A Holdon a napszél és a folyamatosan a felszínre záporozó testek bombázása alakította a felszínt, mivel a kisebb test hamarabb lehűlt és a vulkáni vagy tektonikai aktivitás már a fejlődéstörténet igen korai szakaszában leállt. Éppen ezért a Hold földtani korszakait a meghatározó becsapódásokkal jelezzük, így különböztetünk meg Nectaris-korszakot, Imbrium-korszakot, Eratoszthenészi-kort, Kopernikuszi-kort.

Kérdések:
Miért fejlődött a Föld és a Hold különbözőképpen?
A Hold felszínét miért formálták más erők, mint a Földét?
Milyen erők alakították ki a Hold felszínét?
Miért álltak le hamar a vulkánkitörések a Holdon?
Hogyan különböztetjük meg a Hold földtani korszakait?
Milyen földtani korszakokat különböztetünk meg a Holdon?
A Hold történetében mikor volt a Nectaris-korszak?
Vannak ma a Holdon vulkánkitörések?
qgen: title: Hold context: A köpeny is két részre osztható, felső köpenyre és alsó köpenyre. A felső köpeny szilárd, az alsó pedig részlegesen olvadt. A köpeny összesen kb. 1200 km vastag, ennek hozzávetőleg a fele teszik ki az olvadt részt. A felső köpeny legalsó részén pattannak ki a Hold saját rengései (havi átlagban 100 alkalommal). E rengéseket főként a Föld–Hold rendszer keringésének változásai, gravitációs hatások váltják ki. A Hold azonban szeizmológiailag rendkívül csendes égitest: a rengések összenergiája tízmilliószor kisebb, mint a Földön mért egy évi összes földrengés energiája. A rengéshullámok a különböző fizikai állapotú és kémiai összetételű anyagokban eltérően terjednek. A köpenyben a rengéshullámok alig gyengülnek, ez a magas hőmérséklet, vagy a víz hiányára utal (a rengéshullámok víz, vagy nagy hőmérsékletű kőzetben erőteljesen lassulnak). Azaz összességében a Hold geológiailag holt égitest.
A köpeny anyaga főként oxigént, szilikátokat, magnéziumot, vasat, kalciumot és alumíniumot tartalmaz. Emellett nyomokban titán, urán, tórium, kálium és hidrogén is található a köpenyben. Ezen anyagok globális jelenlétét főként a Lunar Prospector és a Clementine űrszonda megfigyelései mutatták ki.

Kérdések:
Milyen vastag a Hold köpenye?
A Hold köpenye szilárd halmazállapotú?
Mennyi rengés rázza meg a Holdat havonta?
A Holdban mi vált ki rengéseket?
A Földön vagy a Holdon gyakoribbak a rengések?
Mire következtethetünk abból, hogy a Hold köpenyében a rengéshullámok alig gyengülnek?
Mi képes jelentősen lassítani a rengéshullámokat?
Miért tekintjük a Holdat geológiailag holt égitestnek?
Milyen anyagokat tartalmaz a Hold köpenye?
Melyik űrszondák szállítottak információt a Hold köpenyének összetételéről?
qgen: title: Hold context: A közhiedelemben úgy él, hogy a Holdnak nincs légköre. Földi értelemben ez valóban igaz, ám némi kigázolgásból származó rendkívül ritka légkör megfigyelhető a felszíne felett. A Hold tömegvonzása kicsi, a felszínén az első kozmikus sebesség csak egynegyede a földinek. Emiatt a könnyebb atomok (hidrogén, hélium) már a napsugárzástól nyerhetnek annyi energiát, hogy elszökjenek a felszínről, illetve a napszél energiája is elegendő, hogy magával sodorja ezeket az illékony elemeket. A Holdnak mégis van néhány nehezebb elemből álló, alig mérhető atmoszférája. A gázanyagok forrásául két fő jelenség szolgál. Az egyik a kéreg és a köpeny anyagában végbemenő radioaktív bomlási folyamatok nyomán létrejövő radon kigázolgása. A másik pedig a folyamatos bombázás miatt a felszín kőzeteiben levő gázanyag kiszabadulása. Az Apollo-program ALSEP műszerállomásainak mérései alapján köbcentiméterenként 200 000 molekula sűrűségű légkört mutattak ki a kutatók. Összehasonlításul ez 100 trilliószor (1020) ritkább a földi légkör sűrűségénél. Földi megfigyelésekkel sikerült kimutatni a légkörben káliumot és nátriumot, a radon jelenlétét pedig a Lunar Prospector szonda mérései mutatták ki.

Kérdések:
A Holdnak van légköre?
Mekkora a Hold tömegvonzása?
Mi az oka, hogy a hidrogén és hélium könnyen távozik a Hold légköréből?
Honnan származik a Hold légköre?
Milyen sűrű a Hold légköre?
Melyik űrprogram mérte meg először a Hold légkörének sűrűségét?
Mennyivel ritkább a Hold légköre, mint a Földé?
Milyen anyagokból tevődik össze a Hold légköre?
qgen: title: Hold context: A több – sokszor véletlenszerű – forrás miatt a légkör összetétele nem állandó. Ez egyrészt a bolygó felszínéig akadálytalanul eljutó, Napból származó ibolyántúli sugárzás miatt van, mivel a sugárzás lassan ionizálja a légkör atomjait, majd a napszél ezeket az ionokat is magával sodorja. Másrészt pedig a becsapódások nyomán hol ilyen, hol olyan gázok szabadulnak fel és töltik fel a ritka légkört. A légkört az Apollo mérések összesen, átlagosan 10 000 kg-ra teszik.
2016-ban japán kutatók a Kaguja szonda mérései alapján a Földről származó oxigén jelenlétét mutatták ki a Hold felszínén. A napszél a Hold felszínét öt nap kivételével folyamatosan bombázza. Ez az öt nap akkor van, amikor a Föld a Nap és a Hold közé kerül. Ilyenkor a Föld magnetoszférája mintegy leárnyékolja a napszelet a Hold irányába, a napszél viszont a Föld légkörének felső rétegéből oxigénionokat képes magával sodorni, amik eljutnak a Hold felszínére. A kutatók szerint ez a folyamat legalább 2,5 milliárd éve zajlik.

Kérdések:
Állandó a Hold légkörének az összetétele?
Miért változik folyton a Hold légkörének az összetétele?
Milyen anyagot mutatott ki a Kaguja szonda a Hold légkörében?
Mikor mutatták ki először a Hold légkörében a Földről származó oxigént?
Hogyan kerül a Földről oxigén a Holdra?
Mikor nem fúj a napszél a Holdon?
Mióta kerülnek oxigénionok a Földről a Holdra?
qgen: title: Hold context: Ezután következhettek az emberes küldetések az Apollo-programban, az egyik legnagyobb űrkutatási programban. John F. Kennedy amerikai elnök 1961-ben hirdette meg a programot, főként politikai megfontolásokból és azzal a céllal, hogy az évtized végéig az USA embert juttasson a Holdra és biztonságban vissza is térjen onnan. A program során 1961-62-ben lefektették az elveket, megszületett a LOR koncepció. 1961-67 között kifejlesztették a holdrepülés hardvereit (hordozórakétákat, űrhajót, holdkompot). 1967-ben tragédia történt az Apollo–1 legénységével, ezért a holdűrhajó tervezését újra az alapoktól át kellett gondolni. 1967-69-ben aztán a kijavított űrhajó berepülése is sikerrel megtörtént. 1969. július 21-én Neil Armstrong és Edwin Aldrin lettek az első emberek, akik a Hold felszínére léphettek.

Kérdések:
Mikor hirdették meg az Apollo-programot?
Ki hirdette meg 1961-ben az Apollo-programot?
Mi volt az 1961-ben meghirdetett Apollo-program célja?
Mit tartalmazott az Apollo-program LOR koncepciója?
Mikor fejlesztették ki az Apollo-program hordozórakétáit?
Mikor lőtték fel az Apollo-1-et?
Mi történt 1967-ben az Apollo-1 űrhajóval?
Túlélte az Apollo-1 legénysége a tragédiát?
Milyen tragédia történt az Apollo-1 legénységével?
Kik voltak az első emberek a Holdon?
Mikor lépett először ember a Holdra?